|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise, upravu i nacionalne manjine – nacionalne zajednice**Bulevar Mihajla Pupina 16, 21000 Novi SadT: +381 21 487 4609, 487 4876; 487 4702;F: +381 21 487 46 14Ounz@vojvodina.gov.rs |
|  | KLASA: 128-451-3375/2023-01 | DATUM: 9. 10. 2023. godine |

Na temelju članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje modernizacije infrastrukture ustanova osnovnog i srednjeg obrazovanja i odgoja i učeničkog standarda na teritoriju AP Vojvodine („Službeni list APV”, broj: 7/23) i Pokrajinske skupštinske odluke o proračunu Autonomne Pokrajine Vojvodine za 2023. godinu („Službeni list APV”, broj: 54/22, 27/23 – rebalans i 35/23 – rebalans), Pokrajinsko tajništvo za obrazovanje, propise, upravu i nacionalne manjine ‒ nacionalne zajednice (u daljnjem tekstu: Tajništvo) raspisuje

**NATJEČAJ**

**ZA FINANCIRANJE I SUFINANCIRANJE PROGRAMA I PROJEKATA ZA PODIZANJE KVALITETE OSNOVNOG I SREDNJEG OBRAZOVANJA – NABAVA OPREME – VIDEONADZORA U FUNKCIJI PROMOVIRANJA I UNAPREĐENJA SIGURNOSTI UČENIKA ZA USTANOVE OSNOVNOG I SREDNJEG OBRAZOVANJA I ODGOJA NA TERITORIJU AUTONOMNE POKRAJINE VOJVODINE U 2023. GODINI**

Natječaj se raspisuje na iznos sredstava osiguranih Pokrajinskom skupštinskom odlukom o proračunu Autonomne Pokrajine Vojvodine za 2023. godinu („Službeni list APV”, broj: 54/22, 54/22, 27/23 – rebalans i 35/23 – rebalans), i to za financiranje i sufinanciranje nabave opreme za videonadzor i opreme za povezivanje s nadzornom sobom, za ustanove osnovnog i srednjeg obrazovanja i odgoja na teritoriju Autonomne Pokrajine Vojvodine u ukupnom iznosu od **20.000.000,00 dinara** (na razini osnovnog obrazovanja i odgoja **13.000.000,00** **dinara i** na razini srednjeg obrazovanja i odgoja **7.000.000,00** **dinara**).

Realizacija financijskih obveza obavljat će se sukladno likvidnim mogućnostima proračuna Autonomne Pokrajine Vojvodine za 2023. godinu.

**UVJETI NATJEČAJA**

*1. Podnositelji prijave*

Pravo sudjelovanja na Natječaju imaju ustanove osnovnog i srednjeg obrazovanja na teritoriju AP Vojvodine, čiji je osnivač Republika Srbija, autonomna pokrajina ili jedinica lokalne samouprave.

*2. Kriteriji raspodjele sredstava*

Kriteriji raspodjele sredstava po Pravilniku o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje modernizacije infrastrukture ustanova osnovnog i srednjeg obrazovanja i odgoja i učeničkog standarda na teritoriju AP Vojvodine su:

1. značaj realizacije projekta u odnosu na sigurnost učenika, nastavnika i zaposlenika koji koriste objekte,
2. značaj realizacije projekta u odnosu na osiguravanje kvalitetnih uvjeta za izvođenje odgojno-obrazovnog rada,
3. financijska opravdanost projekta,
4. održivost projekta,
5. lokalni, odnosno regionalni značaj projekta,
6. aktivnosti koje su poduzete u cilju realizacije projekta,
7. osigurani izvori sredstava za realizaciju projekta,
8. iznos sredstava od najma objekta ili dijela objekta koji je uplaćen u proračun Autonomne Pokrajine Vojvodine u prethodnoj kalendarskoj godini u odnosu na godinu kada je raspisan natječaj.

U slučaju podnošenja prijave sa sufinanciranjem nabave opreme, sredstva osigurana na ime udjela ustanove mogu biti vlastita, iz donacija i iz proračuna svih razina vlasti.

Prednost u dodjeli sredstava po Natječaju imat će ustanove koje dostave dokaz da će lokalna samouprava na čijem teritoriju ustanova ima sjedište, najkasnije do kraja 2023. godine, financirati opremanje nadzorne sobe, koja će se nalaziti u prostorijama lokalne policijske postaje/ispostave, s čime se suglasila i nadležna Policijska uprava.

Osim toga, prilikom dodjele sredstava vodit će se računa i o umrežavanju što većeg broja ustanova na razini jedne jedinice lokalne samouprave, koja se obvezala da će financirati opremanje nadzorne sobe.

Nakon dodjele sredstava po Natječaju, Korisnik je dužan prilikom nabave opreme postupati sukladno odredbama Zakona o javnim nabavama („Službeni glasnik RS“, broj: 91/2019).

**NAČIN PODNOŠENJA ZAHTJEVA**

Zahtjevi za dodjelu sredstava podnose se na jedinstvenom obrascu Tajništva (jedna ustanova podnosi samo jednu prijavu). Cjelokupna natječajna dokumentacija može se preuzeti od **11. listopada** **2023. godine** na internetskoj adresi Tajništva [**www.puma.vojvodina.gov.rs**](http://www.puma.vojvodina.gov.rs)

Zahtjevi se dostavljaju putem pošte na adresu: Pokrajinsko tajništvo za obrazovanje, propise, upravu i nacionalne manjine – nacionalne zajednice s naznakom „Za natječaj – za financiranje i sufinanciranje nabave opreme za ustanove osnovnog i srednjeg obrazovanja i odgoja na teritoriju Autonomne Pokrajine Vojvodine u 2023. godini“, Bulevar Mihajla Pupina 16, 21000 Novi Sad, ili se podnose osobno, predajom pisarnici pokrajinskih tijela uprave u Novom Sadu (u prizemlju zgrade Pokrajinske vlade).

Uz prijavu na Natječaj podnosi se:

1. nevezana ponuda – predračun za nabavu opreme za videonadzor i opreme za povezivanje s nadzornom sobom;
2. u slučaju sufinanciranja dostaviti dokaz o osiguranim sredstvima za sufinanciranje nabave opreme (ugovor, rješenje, izvadak iz proračuna jedinice lokalne samouprave, financijskog plana ustanove ili slično) zajedno s uredno potpisanom i pečatiranom Izjavom odgovorne osobe ustanove/jedinice lokalne samouprave o udjelu u sufinanciranju nabave predmetne opreme (Izjavu dostaviti u slobodnoj formi);
3. ugovor o najmu objekta ili dijela objekta u javnom vlasništvu Autonomne Pokrajine Vojvodine, koji je bio na snazi u prethodnoj kalendarskoj godini i dokaz o uplati sredstava u proračun Autonomne Pokrajine Vojvodine, od prethodne kalendarske godine;
4. Potvrda/izjava lokalne samouprave na čijem teritoriju škola ima sjedište da će najkasnije do kraja 2023. godine financirati opremanje nadzorne sobe u prostorijama lokalne policijske postaje/ispostave (ukoliko postoji);
5. Potvrda/izjava lokalne policijske postaje/ispostave da će osigurati prostoriju za nadzornu sobu (ukoliko postoji).

**Rok za podnošenje prijava na Natječaj je 19. listopada 2023. godine.**

Tajništvo zadržava pravo od podnositelja prijave, po potrebi, zatražiti dodatnu dokumentaciju i informacije, odnosno za dodjelu sredstava odrediti ispunjenje potrebnih uvjeta.

Povjerenstvo neće razmatrati:

* nepotpune prijave,
* nepravodobne prijave (prijave poslane nakon roka koji je označen kao posljednji dan Natječaja),
* nedopuštene prijave (prijave koje su podnijele neovlaštene osobe i subjekti koji nisu predviđeni Natječajem),
* prijave koje se ne odnose na Natječajem predviđene namjene,
* prijave korisnika koji u prethodnoj kalendarskoj godini nisu opravdali sredstva dodijeljena od strane Tajništva kroz financijska i narativna izvješća.

Rezultati Natječaja će biti objavljeni na mrežnoj stranici Tajništva.

**Zainteresirane osobe dodatne informacije u vezi s realizacijom Natječaja mogu dobiti u Tajništvu na telefon 021/487 4348, 487 4702 i 487 4036.**

 **POKRAJINSKI TAJNIK**

 **Zsolt Szakállas**